Oversvømmelse i svømmehal i Løkken

I aftes klokken 22.56 rykkede Falck og brandvæsen ud til Løkken Svømmehal, hvor der var sket lækage på en pakning i svømmehallens vandrensningssystem. I maskinkælderen under omklædningsrummene var vandstanden på 75 centimeter. Falck fik tømt kælderen for vand på få timer, men der er formentlig sket skade på de pumper og rensningsmaskiner, der står i kælderen. Det får man dog først overblik over, når ISS er færdig med at affugte det vandskadede rum. Det oplyser redningsleder ved Falck Leif Jacobsen til TV2/Nord.